'Guðlaugur Victor: Draumur að rætast'
"Já, ég held að þetta hafi bara staðið undir væntingum. Þetta var bara fínt. Ég snerti boltann nú ekkert oft. En ég held ég hafi bara gert það sem ég gat gert," sagði Guðlaugur Victor Pálsson eftir að hafa leikið sinn fyrsta A-landsleik í knattspyrnu í kvöld þegar hann kom inn á sem varamaður á 84. mínútu í 1:0-sigri á Eistlandi í vináttulandsleik á Laugardalsvelli í kvöld.
"Ég vissi nú ekkert hvort ég fengi að koma inn á. En ég kom inn á miðjuna sem er mín staða. Þannig það var bara fínt," sagði Guðlaugur Victor við mbl.is í kvöld sem fannst spilamennska íslenska liðsins þó ekki vera neitt sérstök í kvöld.
"Ég hef beðið eftir því að spila minn fyrsta landsleik í langan tíma. Ég hef verið á bekknum núna nokkrum sinnum áður. En núna fékk ég að spila og það var bara draumur. Nú er draumur að rætast," sagði Guðlaugur.
Guðlaugur fékk gjöf frá KSÍ eftir leikinn fyrir að leika sinn fyrsta A-landsleik. "Ég fékk voða krúttlega nælu. Það var voða fínt."
Viðtalið við Guðlaug Victor má sjá í heild sinni í spilaranum hér fyrir ofan.
"Já, ég held að þetta hafi bara staðið undir væntingum."
"Ég held ég hafi bara gert það sem ég gat gert," sagði Guðlaugur Victor Pálsson eftir að hafa leikið sinn fyrsta A-landsleik í knattspyrnu í kvöld.
Hann kom inn á sem varamaður á 84. mínútu í 1:0-sigri á Eistlandi í vináttulandsleik á Laugardalsvelli í kvöld.
Fannst spilamennska íslenska liðsins þó ekki vera neitt sérstök í kvöld.
Guðlaugur fékk gjöf frá KSÍ eftir leikinn fyrir að leika sinn fyrsta A-landsleik.